**Vejledning og skabelon til medlemsforslag til**

**Generalforsamlingen i Andelshaveforeningen Stuvehøjgaard**

**Hvem kan stille forslag?**

Alle registrerede medlemmer med et medlemsbevis har ret til at stille forslag

Forslag skal sendes via e-mail til [kontakt@stuvehoejgaard.dk](mailto:kontakt@stuvehoejgaard.dk) senest 14 dage før selve generalforsamlingen. (Afleveres/sendes forslaget efter deadline, vil det blive erklæret ugyldigt, jf. vedtægternes §9. stk. 6)

**Sådan skal forslaget stilles**

* Forslag skal stilles skriftligt via skabelonen på næste side
* Der kan kun stilles ét forslag pr. skema
* Forslaget skal have en overskrift, der tydeliggør, hvad forslaget handler om
* Navn, haveadresse og eventuelt havenummer skal fremgå
* Forslaget skal være så konkret, at det er helt klart, hvad der skal stemmes om. Overvej alle spørgsmål/indvendinger der kan komme, og få svarene på disse skrevet ind i forslaget
* Forslaget skal udformes, så der kan stemmes ja eller nej til forslaget.
* Hvis det koster penge at gennemføre forslaget, skal det fremgå, hvad udgifterne for vil være
* Du skal begrunde, hvorfor du stiller forslaget, og hvilken betydning det vil få for foreningen og medlemmerne

- Forslag kan afvises af dirigenten, hvis denne mener, at det ikke er klart nok, hvad der stemmes om.

- På generalforsamlingen skal du mundtligt fremlægge dit ønske, og din argumentation for ønsket, og du skal være parat til at svare på eventuelle spørgsmål.

**Eksempel på udfyldelse af formularen**

**Forslag om farvede havelåger**

*Forslag om:* Forslag om grønne havelåger i alle haver.

*Forslagets tekst:* Jeg foreslår, at der i ordensreglerne indføres at alle havelåger skal være grønne.

Der kan vælges mellem 3 grønne farver, der bestemmes af bestyrelsen.

Malingen betales af foreningen. Havelejerne skal selv male og vedligeholde havelågen.

*Begrundelse:* Jeg er vild med farven grøn. Grøn er håbets farve. Grøn symboliserer også friskhed, helse, sundhed, sandhed, retfærdighed, balance, ro, harmoni, ligevægt, beroligende.

*Økonomi:* Det koster ca. kr. 200 pr. låge, så der skal afsættes kr. 34.000 kr. i alt på budgettet.

MEDSEND IKKE DENNE VEJLEDNINGSSIDE, NÅR DU SENDER DIT FORSLAG

**Forslag til generalforsamlingen 2025 i A/H Stuvehøjgaard**

**Overskrift:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **Forslag om** |
| **Forslagsstillers navn, haveadresse, telefonnummer og eventuelt havenummer** |
| **Forslagets tekst** (Vær så konkret, at der kan stemmes ja eller nej til forslaget, og skriv KUN det, der skal stemmes om her – din begrundelse skal stå i næste kasse)  Jeg foreslår at … |
| **Begrundelse for forslaget** (Fx. Hvorfor stiller du forslaget? Hvilken betydning har forslaget for foreningen og medlemmerne?) |
| **Økonomi – hvad koster det?** (vedlæg evt. bilag, fx et forhåndsindhentet prisoverslag) |
| **Dato, årstal og navn** |